L-Unjoni Ewropea se tirċievi ħafna anqas dożi tal-vaċcin kontra l-Covid-19 żviluppat minn AstraZeneca u l-Università ta' Oxford milli kien mistenni fl-ewwel tlett xhur tas-sena, bil-kumpanija farmaċewtika twaħħal fi problemi ta' produzzjoni. Il-Kummissarju għas-Saħħa tal-UE, Stella Kyriakides, qalet li l-Kummissjoni esprimiet "dissodisfazzjon kbira" għal dan l-iżvilupp. . @EU_Commission and Member States expressed deep dissatisfaction with this. We insisted on a precise delivery schedule on the basis of which Member States should be planning their vaccination programs, subject to the granting of a contitional marketing authorisation. /2 — Stella Kyriakides (@SKyriakidesEU) January 22, 2021 L-AstraZeneca hi t-tieni manifattur ta' vaċċin kontra l-Covid-19 li qed jipproduċi anqas dożi milli mistenni: problemi simili affettwaw il-kunsinna tal-vaċċin Pfizer/BioNTech. Rapporti li l-vaċċin tal-Pfizer se jittardja ftit Għalkemm ma kienx hemm konferma pubblika ta' kemm se tiġi affettwata l-produzzjoni tal-vaċċin AstraZeneca, Reuters qed tirraporta li se jkun hemm tnaqqis ta' madwar 60% fin-numru ta' dożi li se jaslu fl-UE sal-aħħar ta' Marzu, minn 80 għal 31 miljun. L-UE għadha ma' ħarġitx approvazzjoni għall-vaċċin tal-AstraZeneca: l-Aġenzija Ewropea għall-Mediċini mistennija tagħti d-deċiżjoni tagħha fid-29 ta' Jannar.